รมว.พาณิชย์ ปล่อยคาราวานรถธงฟ้าฝ่าภัยโควิด-19 จำนวน 200 คัน นำสินค้าจำเป็นต่อการครองชีพ 7 รายการ
รมว.พาณิชย์ ปล่อยคาราวานรถธงฟ้าฝ่าภัยโควิด-19 จำนวน 200 คัน นำสินค้าจำเป็นต่อการครองชีพ 7 รายการนายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวภายหลังปล่อยคาราวานรถธงฟ้าฝ่าภัยโควิด-19 หรือรถตุ้มพวง จำนวน 200 คัน ที่เข้าร่วมโครงการกับกรมการค้าภายใน ออกไปให้บริการกับประชาชนที่อาศัยอยู่ในบ้านพักในเขตกรุงเทพฯ และปริมณฑล ว่า จะนำสินค้าอุปโภคบริโภคที่จำเป็นต่อการครองชีพราคาประหยัด ออกไปจำหน่ายให้กับประชาชนในช่วงที่ประกาศปิดสถานที่เพื่อป้องกันการแพร่ระบาดของโรคระบาดโควิด-19 ในกรุงเทพมหานครและปริมณฑล 5 จังหวัด เบื้องต้น 7 รายการ ประกอบด้วย ข้าวสาร ไข่ไก่ น้ำมันพืช ปลากระป๋อง บะหมี่กึ่งสำเร็จรูป และเจลล้างมือ เป็นต้น เพื่อให้บริการในชุมชนและหมู่บ้านต่างๆ ทั้งนี้ โครงการนี้ดังกล่าว จะเป็นตัวช่วยส่งเสริมระบบตลาดปกติ หากพบว่ายังไม่เพียงพอ กรมการค้าภายในจะพิจารณาเพิ่มจำนวนและจะมีการติดตามความต้องการสินค้าเป็นรายวันโดยในวันพรุ่งนี้ 26 มีนาคม 2563 จะเชิญผู้ประกอบธุรกิจที่เกี่ยวข้องทั้งหมด ทั้งในส่วนที่ขายหน้าร้าน การขายออนไลน์และผู้ให้บริการเดลิเวอรี่ เช่น ไลน์แมน ลาลามูฟ ฟูดแพนด้า แกร๊บ รวมทั้งผู้ประกอบการซุปเปอร์มาร์เก็ต สมาร์ทโชว์ห่วย ที่มีบริการส่งสินค้าถึงบ้าน มาหารือถึงปัญหา หรืออุปสรรคที่ต้องการให้กระทรวงเข้าไปช่วยส่งเสริมสนับสนุนหรือแก้ไข เพื่อให้ผู้บริโภคได้รับการบริการได้อย่างทั่วถึง